YUASA พุ่งแรงกว่า 14% นิวไฮในรอบ 2 เดือน โบรกฯเล็งอัพเป้าใหม่หลังทะลุ 22.50 บ.
YUASA พุ่งแรงกว่า 14% นิวไฮในรอบ 2 เดือน โบรกฯเล็งอัพเป้าใหม่หลังทะลุ 22.50 บ. โดยล่าสุด ณ เวลา 12.00 น. อยู่ที่ 22.50 บาท บวก 2.80 บาท หรือ 14.21% สูงสุด 23 บาท ต่ำสุด 19.90 บาท ด้วยมูลค่าซื้อขาย 106 ล้านบาท
26 ม.ค. 2561

ผู้สื่อข่าวรายงานว่าราคาหุ้น บริษัท ยัวซ่าแบตเตอรี่ ประเทศไทย จำกัด (มหาชน) หรือ YUASA ล่าสุด ณ เวลา 12.00 น. อยู่ที่ 22.50 บาท บวก 2.80 บาท หรือ 14.21% สูงสุด 23 บาท ต่ำสุด 19.90 บาท ด้วยมูลค่าซื้อขาย 106 ล้านบาท ขณะที่ดัชนีตลาดหุ้นไทยโดยรวมลบ 0.04%

โดยราคาหุ้น YUASA ปรับตัวขึ้นสูงสุดในรอบกว่า 2 เดือน นับตั้งแต่ราคาหุ้นอยู่ที่ 22.50 บาท เมื่อวันที่ 3 พ.ย.60 ทั้งนี้ราคาหุ้นยังปรับตัวเพิ่มขึ้นติดต่อกันเป็นวันที่ 3 นับตั้งแต่ราคาหุ้นยืนที่ระดับ 18.90 บาท เมื่อวันที่ 24 ม.ค.61
ด้าน บล.ซีไอเอ็มบี ระบุในบทวิเคราะห์ (25 ม.ค.) แนะนำ “ซื้อ” YUASA โดยมีแนวรับที่ 20.70 และ 20.50 เพื่อคาดหวังการปรับตัวเพิ่มขึ้นไปทดสอบแนวต้านที่ 22.00 และ 22.50 เป็นจุดขายทำกำไร STOP LOSS ถ้าราคาหุ้นปิดต่ำกว่า 20.00 ลงไป
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงทำจุดต่ำสุดใหม่ต่อเนื่องไปทดสอบแนวรับของกรอบแนวโน้มขาลงแล้วสามารถฟื้นตัวกลับขึ้นมาได้
ส่วน MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 60
 
 